b'\n_START_ARTICLE_\nMakrinas\n_START_SECTION_\nJaunyst\xc4\x97\n_START_PARAGRAPH_\nJis gim\xc4\x97 Cezar\xc4\x97joje (dabar \xc4\x8cer\xc4\x8delas, Al\xc5\xbeyras), Romos provincijoje, vadinamoj Mauretanija, vidurin\xc4\x97s klas\xc4\x97s raiteli\xc5\xb3 \xc5\xa1eimoje. Jis gavo i\xc5\xa1silavinim\xc4\x85, leidus\xc4\xaf patekt\xc4\xaf \xc4\xaf Romos politin\xc4\x99 klas\xc4\x99. Per metus jis u\xc5\xbesitarnavo gero teisininko reputacij\xc4\x85. Valdant imperatoriui Septimijui Severui, jis tapo svarbiu biurokratu. Severo \xc4\xafp\xc4\x97dinis Karakala paskyr\xc4\x97 j\xc4\xaf Pretorij\xc5\xb3 sargybos prefektu. Tai auks\xc4\x8diausias postas, kuriam gal\xc4\x97jo b\xc5\xabti raitelis. Prefektas buvo atsakingas tik imperatoriui, o jo \xc5\xbeinioj b\xc5\xabdavo Pretorij\xc5\xb3 kohortos, imperatoriaus sargyba ir vienint\xc4\x97l\xc4\x97 karin\xc4\x97 j\xc4\x97ga leid\xc5\xbeiama Romos mieste. Kai Makrinas d\xc5\xbeiaug\xc4\x97s Karakalos pasitik\xc4\x97jimu, tai pasikeit\xc4\x97, kai pagal tradicij\xc4\x85 buvo i\xc5\xa1prana\xc5\xa1auta, kad jis nuvers imperatori\xc5\xb3 ir pats juo taps. Sklido gandai, kad pats Makrinas nori tapti imperatoriumi. Turint galvoj, kad Karakala m\xc4\x97go \xc5\xbeudyti savo politinius prie\xc5\xa1ininkus, Makrinas bijojo d\xc4\x97l savo gyvyb\xc4\x97s, jei imperatorius su\xc5\xbeinot\xc5\xb3 prana\xc5\xa1yst\xc4\x99. Pagal Kasij\xc5\xb3 Dio, Karakala net buvo prad\xc4\x97j\xc4\x99si perskirtyti Makrino vyrus. 217 m. pavasar\xc4\xaf Karakala buvo rytin\xc4\x97se provincijose ir ruo\xc5\xa1\xc4\x97si karui su partais. Makrinas j\xc4\xaf lyd\xc4\x97jo kaip ir kiti pretorij\xc5\xb3 sargybiniai. Baland\xc5\xbeio m\xc4\x97nes\xc4\xaf jis i\xc5\xa1vyko \xc4\xaf Lunos \xc5\xa1ventykl\xc4\x85 prie Kar\xc4\x97s m\xc5\xab\xc5\xa1io vietos, lydimas tik savo sargybini\xc5\xb3, tarp kuri\xc5\xb3 buvo Makrinas. Tiksliai ne\xc5\xbeinoma, bet ai\xc5\xa1ku, jog Karakala buvo u\xc5\xbemu\xc5\xa1tas kelion\xc4\x97je (tikriausiai baland\xc5\xbeio 8 d.). Karakalos k\xc5\xabnas buvo pargabentas atgal su vieno sargybinio k\xc5\xabnu. Makrinas teig\xc4\x97, kad mir\xc4\x99s sargybinis u\xc5\xbemu\xc5\xa1\xc4\x97 imperatori\xc5\xb3. Baland\xc5\xbeio 11 d. Makrinas pasiskelb\xc4\x97 imperatoriumi. Jis taip pat paskelb\xc4\x97 s\xc5\xabn\xc5\xb3 Diadumenian\xc4\x85 cezariu ir \xc4\xafp\xc4\x97diniu, bei suteik\xc4\x97 jam Antonino vard\xc4\x85, m\xc4\x97gindamas susieti su gan stabilia Antonin\xc5\xb3 dinastija.\n_START_SECTION_\nValdymas (217 m. balandis - 218 m. bir\xc5\xbeelis)\n_START_PARAGRAPH_\nNepasisant raiteli\xc5\xb3 rango, senatas sutiko j\xc4\xaf kaip imperatori\xc5\xb3. Pagal S. N. Miller, taip gal\xc4\x97jo b\xc5\xabti d\xc4\x97l jo teisininko praeities ir pagarbaus elgesio su senatori\xc5\xb3 klase. Bet jis man\xc4\x97, kad reikia kai kuri\xc5\xb3 provincij\xc5\xb3 valdytojus pakeisti savo vyrais. Julija Domna i\xc5\xa1 prad\xc5\xbei\xc5\xb3 buvo palikta ramyb\xc4\x97je, bet kai ji prad\xc4\x97jo su armija regzti s\xc4\x85mokslus, jai buvo liepta palikti Antiochij\xc4\x85. Kadangi tuomet jai kr\xc5\xabties v\xc4\x97\xc5\xbeys buvo v\xc4\x97lyvoj stadijoj, ji nusprend\xc4\x97 nusimarinti badu._NEWLINE_Skubiais u\xc5\xbesienio politikos klausimais Makrinas parod\xc4\x97 polink\xc4\xaf taikytis ir nenor\xc4\x85 veltis \xc4\xaf karinius konfliktus. Jis i\xc5\xa1veng\xc4\x97 nemalonum\xc5\xb3 Dakijoje, gr\xc4\x85\xc5\xbein\xc4\x99s Karakalos paimtus \xc4\xafkaitus, ir Arm\xc4\x97nijoje, kai suteik\xc4\x97 sost\xc4\x85 Tridatui, kurio t\xc4\x97v\xc4\x85 irgi buvo \xc4\xafkalin\xc4\x99s Karakala. Sunkiau buvo susitvarkyti Mesopotamijoje, \xc4\xaf kuri\xc4\x85 po Karakalos mirties \xc4\xafsiver\xc5\xbe\xc4\x97 partai. 217 m. vasar\xc4\x85 Makrinas buvo nugal\xc4\x97tas m\xc5\xab\xc5\xa1yje prie Nisibio miesto ir buvo priverstas sudaryti sutart\xc4\xaf su part\xc5\xb3 karalium Artabanu V, tur\xc4\x97jo sumok\xc4\x97ti mil\xc5\xbeini\xc5\xa1k\xc4\x85 200 mln. sentencij\xc5\xb3 kontribucij\xc4\x85 u\xc5\xbe taik\xc4\x85._NEWLINE_Makrino nenoras veltis \xc4\xaf karus ir jo pralaim\xc4\x97jimas istori\xc5\xa1kai silpnesniam prie\xc5\xa1ui tokiam kaip partai, suk\xc4\x97l\xc4\x97 tarp kareivi\xc5\xb3 pasipiktinim\xc4\x85. Tai susid\xc4\x97jo su ma\xc5\xbe\xc4\x97jan\xc4\x8diom privilegijom, kurias jie tur\xc4\x97jo Karakalos laikais ir tuo, kad rekr\xc5\xabtai gaudavo ma\xc5\xbeiau u\xc5\xbe veteranus. Po kurio laiko legionai prad\xc4\x97jo ie\xc5\xa1koti naujo imperatoriaus._NEWLINE_Jo pupuliarumas krito ir Romoje. At\xc4\x97j\xc4\x99s \xc4\xaf vald\xc5\xbei\xc4\x85 jis dar neaplank\xc4\x97 Romos, o v\xc4\x97lyvos vasaros griaustiniai ir v\xc4\x97tros suk\xc4\x97l\xc4\x97 gaisrus ir potvynius. Makrino paskirtas miesto prefektas negal\xc4\x97jo nieko padaryti liaudies pasitenkinimui ir tur\xc4\x97jo b\xc5\xabti pakesitas.'